Der er flere lighedspunkter mellem Danske Banks hvidvaskskandale i Estland og den hvidvasksag, som bagmandspolitiet i øjeblikket efterforsker mod Nordea i Danmark.

Som registreret bruger kan du overvåge emner og journalister og modtage nyhederne i din indbakke og følge din nyhedsstrøm på Finans.

Claus Iversen, f. 1973, er finansredaktør på Finans. Claus har læst Statskundskab og Medievidenskab på Aarhus Universitet og har arbejdet som finansreporter i mange år. Han begyndte sin journalistiske karriere på Altinget.dk i 2001, hvor han som redaktør var med til at udvikle sitets fagspecifikke nyhedsbreve. Udover at have arbejdet fire år på Berlingske Tidendes Business-redaktion har Claus også prøvet kræfter med presse- og kommunikationsarbejde i såvel landbrugets brancheorganisation – det daværende Landbrugsraadet – som i Danske Bank. Han er en ivrig løber – dog ses han ikke så ofte på landevejene, som da han som ungdomsløber hentede op til flere guldmedaljer hjem.

Jette Aagaard, f. 1982, er journalist i Finans’ gravergruppe. Hun er uddannet journalist fra Syddansk Universitet og har arbejdet med erhvervsjournalistik på Børsen og Berlingske som finansreporter og politisk journalist. I 2013 fik Jette den journalistiske Timbuktu-pris på 100.000 kr. for afsløringen af, at danske pensionsselskaber og kommuner investerede millioner af kroner i statsobligationer fra korrupte regimer i Afrika. I sommeren 2014 begyndte hun i Jyllands-Postens erhvervsgravergruppe. Jette har været gymnast på højt plan og turneret med gymnastikhold på flere kontinenter. Efter et par år som efterskolelærer kan hun desuden synge for på de fleste sange i Højskolesangbogen.

Kristoffer Brahm, f. 1973, er journalist på Finans og har beskæftiget sig med erhvervsjournalistik siden 2001. Han har skrevet om privatøkonomi, lavet undersøgende journalistisk og dækker i dag finanssektoren. Har bl.a. afdækket, at myndighederne i årevis opkrævede ejendomsskatter ulovligt, hvilket førte til en tilbagebetaling på 1,2 mia. kr. til borgerne, ligesom han har afsløret, at danskere er blevet afkrævet skat af fiktive aktiegevinster, hvilket fik daværende skatteminister Kristian Jensen (V) til at ændre loven. Kristoffer er en passioneret kunstsamler og trods de senere års mange skuffelser stadig en forholdsvis passioneret tilhænger af fodboldklubben AGF.

Mens Danske Bank er bragt i knæ af en omfattende hvidvaskskandale i Estland, er Danmarks næststørste bank, Nordea, centrum for en anden stor hvidvasksag, som er foregået på dansk jord.

Bagmandspolitiet er i fuld gang med at efterforske Nordeas hvidvaskindsats, som Finans har bedt flere eksperter om at vurdere i forhold til Danske Bank-sagen.

Konklusionen er, at ingen af bankerne har haft et acceptabelt værn mod at blive misbrugt til hvidvask. Da Finanstilsynet undersøgte Nordea Danmarks hvidvaskindsats i 2015, resulterede det i 12 påbud. Danske Banks ledelse fik 8 påbud for dens manglende håndtering af hvidvasken i den estiske filial.

Nordea har været en god bank at åbne en konto i, hvis man ville hvidvaske. Jakob Dedenroth Bernhoft, hvidvaskekspert.

»Nordea har været en god bank at åbne en konto i, hvis man ville hvidvaske. Banken undersøgte ikke usædvanlige transaktioner. Så er ladeporten for alvor åben,« siger hvidvaskekspert Jakob Dedenroth Bernhoft fra det uafhængige rådgivningsfirma Revisorjura.

Danske Banks ledelse fejlede i forhold til den estiske hvidvasksag. I Nordea har ledelsen også svigtet, påpeger Kalle Johannes Rose, der forsker og underviser i hvidvask på CBS Law.

»Nordea har haft utilstrækkelige procedurer og forretningsgange. Det er et ledelsesmæssigt svigt, og det er gravalvorligt. Nordea har ikke haft styr på sin biks, men vi ved ikke, om der er nogen kriminelle, der har udnyttet den situation,« siger han.

Nordea erkender, at hvidvaskindsatsen ikke tidligere var god nok, men banken fastslår, at der er sket store forbedringer de seneste år.

»Det var en alvorlig kritik, som Finanstilsynet rejste. Vi var ikke gode nok, og det har vi også beklaget,« siger Julie Galbo, risikochef i Nordea.



